„**Kinosoyuz**" (toʻliq nomi: **Rossiya kinematograflari va professional kinematografiya tashkilotlari hamda uyushmalari ittifoqi**) — rus kinoijodkorlarining jamoat tashkiloti. 2010-yilda asos solingan.

Raisi — Aleksey Popogrebskiy, ushbu lavozimni 2017-yil 24-iyundagi qurultoydan keyin egallagan.

Tarixi
------

2010-yil bahor faslida Rossiya Kinematograflar uyushmasi rahbariyati va Nikita Mixalkov faoliyatidan norozi boʻlgan bir guruh rus kinoijodkorlari ushbu uyushmani tark etishlarini eʼlon qilishdi. Mazkur qaror yangi „Kinosoyuz" yaratish gʻoyasining paydo boʻlishiga olib keldi. „Bizga maʼqul emas" degan mazmundagi murojaat yozildi va unga 150 kishi imzo qoʻydi. „Kinosoyuz"ning asoschilari Eldar Ryazanov, Aleksey German, Yuriy Norshteyn, Aleksandr Sokurov, Aleksandr Gelman, Daniil Dondurey, Vladimir Dostal, Vitaliy Manskiy, Boris Xlebnikov, Andrey Proshkin, kichik Aleksey Germanlar boʻlishdi. 2010-yil 23-iyunda yangi tashkilotning taʼsis konferensiyasi boʻlib oʻtdi. Boris Xlebnikov birinchi qurultoy oldidan „Kinosoyuz" raisi etib saylandi.

2010-yil 9-sentabrda Adliya vazirligi tomonidan „Kinematograflar va professional kinematografiya tashkilotlari hamda uyushmalari ittifoqi"ga hududiy jamoat tashkilotining davlat ro‘yxatidan o‘tkazilganligi to‘g‘risidagi guvohnoma taqdim etildi.

„Kinosoyuz"ning birinchi qurultoyi 2011-yil 1-2-iyul sanasida Moskvada boʻlib oʻtdi. Roʻyxat tarkibiga koʻra, oʻsha vaqtlarda „Kinosoyuz" 168 nafar aʼzodan iborat boʻlgan. Reyting usulida ovoz berish yo‘li bilan 11 kishidan iborat boshqaruv kengashi saylangan. Rahbarlik lavozimiga Andrey Proshkin hamda Vitaliy Manskiylar nomzodi ilgari surilgan, natijada Andrey Proshkin tashkilot rahbari (67 foiz ovoz) sifatida ish boshlagan.

= "Kinosoyuz" faoliyati
=======================

2011-yil dekabr oyida birinchi marta „Kinosoyuz" mukofoti — rejissyor Elem Klimov sharafiga nomlangan „Elem" mukofoti oʻz egalariga topshirildi.

Anʼanaga koʻra, ushbu mukofot bir yil avval taqdim etilgan filmlar uchun beriladi. Uning birinchi gʻolibi Aleksey Popogrebskiyning „Men bu yozni qanday oʻtkazdim" filmi boʻlgan.

„Elem" mukofoti 2012-yilda „Yelena" (Andrey Zvyaginsev) va „Faust" (Aleksandr Sokurovn) filmlariga, 2013-yilda „Anton shu yaqin atrofda" (Lyubov Arkus) filmiga berilgan.

Tashkilot sovrinlarni topshirish bilan bir qatorda badiiy-maʼrifiy hamda ijtimoiy-siyosiy faoliyat bilan ham shugʻullanadi.

> 2014-yilning mart oyida „Kinosoyuz" ning 169 nafar aʼzosi ukrainalik hamkasblariga xat yozishgan.
> 
> 

"Biz ham xuddi siz kabi Ukraina taqdirini hal qiluvchi hodisalarni yoritishda yolgʻon ishlatilishi, shu bilan birga Rossiyaning Ukrainadagi harbiy harakatlariga qarshimiz. Uydirma targʻibotga ishonishimiz uchun bizni bogʻlab turgan juda koʻp narsalar toʻsqinlik qiladi".

Manbalar
--------

1. ↑  „Устав «КиноСоюза»". 13-noyabr 2014-yilda asl nusxadan arxivlandi. Qaraldi: 18-noyabr 2010-yil.
2. ↑  „Состоялся съезд «КиноСоюза». 24 июня 2017". 29-dekabr 2017-yilda asl nusxadan arxivlandi. Qaraldi: 22-iyul 2017-yil.
3. ↑  „Иносъезд" (ru). *www.kommersant.ru* (11-iyul 2011-yil). 31-yanvar 2021-yilda asl nusxadan arxivlandi. Qaraldi: 2-fevral 2021-yil.
4. 1 2  „Правила игры. Конференция Киносоюза «Развитие отечественной киноиндустрии как части национальной культуры» - Искусство кино". *old.kinoart.ru*. 31-yanvar 2021-yilda asl nusxadan arxivlandi. Qaraldi: 2-fevral 2021-yil.
5. 1 2 3  „История «КиноСоюза»". 24-mart 2015-yilda asl nusxadan arxivlandi. Qaraldi: 18-noyabr 2010-yil.
6. ↑  „Противники Михалкова создали новый киносоюз". *kp.ru* (23-iyun 2010-yil). 9-fevral 2011-yilda asl nusxadan arxivlandi. Qaraldi: 2-fevral 2021-yil.
7. ↑  „Протокол счётной комиссии первого съезда «КиноСоюза»". 29-noyabr 2014-yilda asl nusxadan arxivlandi. Qaraldi: 9-dekabr 2011-yil.
8. ↑  „Мультимедийная пресс-конференция, посвященная премии "ЭЛЕМ"-2013" (ru). *РИА Новости* (15 fevral). Qaraldi: 2-fevral 2021-yil.
9. ↑  „«Элем»: иди и смотри" (ru). *www.mk.ru*. Qaraldi: 2-fevral 2021-yil.
10. ↑  „"Антон тут рядом" получил премию "Элем", опередив "Орду"" (ru). *NEWSru.com* (29-noyabr 2013-yil). 5-fevral 2021-yilda asl nusxadan arxivlandi. Qaraldi: 2-fevral 2021-yil.

Havolalar
---------

* RBC kundalik „Kassa tushumlarini qayta taqsimlash" Arxivnaya kopiya -da arxivlangan